smcproject/ml-wiki-sentences huggingface dataset:
എന്നാൽ, തൃശ്ശൂർ ഭാഗങ്ങളിലുള്ള ക്ഷേത്രങ്ങളിൽ കാണുന്നതുപോലെ ഭീമാകാരമായ അമ്പലക്കാവടികളും പൂക്കാവടികളും ഇവിടെ കാണാൻ കഴിയില്ല.
ലാളിത്യം നിറഞ്ഞ വളഞ്ഞ പീലിക്കാവടികളാണ് ഇവിടെ കാണാൻ സാധിയ്ക്കുക.
മാത്രവുമല്ല, ഇവിടെ കാവടിയാട്ടം എന്ന വാക്കുകൊണ്ട് ഉദ്ദേശിയ്ക്കുന്നത് കാവടികൾ കയ്യിലേന്തി ആടുന്നതിനെക്കാൾ അവയിൽ അഭിഷേകദ്രവ്യങ്ങൾ പ്രദക്ഷിണമായി കൊണ്ടുവന്ന് അവയിലെ ദ്രവ്യം ഉപയോഗിച്ച് ഭഗവാന് അഭിഷേകം നടത്തുന്നതാണ്.
കാവടിയാട്ടം കൂടാതെ ശൂലം കുത്തുന്നതും അന്നേ ദിവസം പ്രധാനപ്പെട്ട ചടങ്ങാണ്.
പകരം തുടർച്ചയായി പൂജകളും കാവടിയാട്ടവും അഭിഷേകവുമുണ്ടാകും.
സ്കന്ദഷഷ്ഠി
തുലാമാസത്തിലെ വെളുത്തപക്ഷത്തിലെ ഷഷ്ഠി ദിവസമാണ് സ്കന്ദഷഷ്ഠിയായി ആചരിച്ചുവരുന്നത്.
ഐതിഹ്യപ്രകാരം സുബ്രഹ്മണ്യസ്വാമി, അസുരരാജാവായ ശൂരപദ്മനെ വധിച്ച ദിവസമാണ് ഇത്.
രാജ്യമെമ്പാടുമുള്ള സുബ്രഹ്മണ്യക്ഷേത്രങ്ങളിൽ ഇത് അതിവിശേഷമാണ്.
തമിഴ്നാട്ടിലെ സുബ്രഹ്മണ്യക്ഷേത്രങ്ങളിൽ ഇതിനോടനുബന്ധിച്ച് ശൂരസംഹാരത്തിന്റെ പ്രതീകാത്മക പ്രകടനം അരങ്ങേറാറുണ്ട്.
ഹരിപ്പാട് ക്ഷേത്രത്തിലും സ്കന്ദഷഷ്ഠി അതിവിശേഷമായി ആചരിച്ചുവരുന്നു.
അന്നേദിവസം ക്ഷേത്രത്തിൽ വിശേഷപ്പെട്ട പൂജകളും കലാപരിപാടികളുമുണ്ടാകാറുണ്ട്.
സാധാരണയിലധികം സമയം നീണ്ടുനിൽക്കുന്ന പൂജാക്രമങ്ങളാണ് ഈ സമയത്തുണ്ടാകുക.
ഇതിനോടനുബന്ധിച്ചും കാവടിയാട്ടവും അഖണ്ഡമായ അഭിഷേകങ്ങളുമുണ്ടാകാറുണ്ട്.
രാവിലെ ശ്രീഭൂതബലിയും അത്താഴശീവേലിയ്ക്ക് മയിൽപ്പുറത്തേറ്റിയുള്ള വിശേഷാൽ എഴുന്നള്ളിപ്പും ഈ ദിവസത്തെ പ്രത്യേകതകളിൽ പെടുന്നു.
സ്കന്ദഷഷ്ഠി കൂടാതെ വൃശ്ചികമാസത്തിൽ വരുന്ന കുമാരഷഷ്ഠിയും ഇത്തരത്തിൽ അതിവിശേഷമായി ആചരിച്ചുവരുന്നു.
വൃശ്ചികമാസത്തിലെ കാർത്തിക നക്ഷത്രദിവസമാണ് തൃക്കാർത്തിക ആചരിച്ചുവരുന്നത്.
ഒരേ സമയം ദുർഗ്ഗാദേവിയ്ക്കും സുബ്രഹ്മണ്യസ്വാമിയ്ക്കും വിശേഷമായ ദിവസമാണിത്.
ഹരിപ്പാട് ക്ഷേത്രത്തിൽ ഈ ദിവസം അതിവിശേഷമായി ആചരിച്ചുവരുന്നു.
ക്ഷേത്രത്തിലെ ആദ്യപ്രതിഷ്ഠാദിനം എന്ന നിലയിലാണ് ഇവിടെ തൃക്കാർത്തിക ആചരിയ്ക്കുന്നത്.
അന്നേ ദിവസം രാവിലെ വിശേഷാൽ അഷ്ടാഭിഷേകവും (എള്ളെണ്ണ, നെയ്യ്, പാൽ, തേൻ, ശർക്കര, ഇളനീർ, പനിനീർ, കരിമ്പിൻനീർ എന്നീ എട്ട് ദ്രവ്യങ്ങൾ കൊണ്ടുള്ള അഭിഷേകമാണ് അഷ്ടാഭിഷേകം) ദേവസ്വം വക വിശേഷാൽ ഉദയാസ്തമനപൂജയും ശ്രീഭൂതബലിയും ഈ ദിവസത്തെ പ്രധാന പരിപാടികളിൽ പെടും.
ഉച്ചപ്പൂജയ്ക്ക് അതിവിശേഷമായ കളഭാഭിഷേകവും പതിവുണ്ട്.
എന്നാൽ, ഏറ്റവും പ്രധാനപ്പെട്ട ചടങ്ങ് നടക്കുന്നത് വൈകുന്നേരമാണ്.
രത്നങ്ങൾ പതിപ്പിച്ച അതിവിശേഷപ്പെട്ട മയിൽ വാഹനത്തിൽ, സ്വർണ്ണനിർമ്മിതമായ തിടമ്പുമായി വേലായുധസ്വാമി എഴുന്നള്ളുന്നതാണ് ഈ ചടങ്ങ്.
ദീപാരാധനയോടനുബന്ധിച്ചാണ് ഈ എഴുന്നള്ളത്ത് നടക്കുക.
സർവ്വാഭരണവിഭൂഷിതനായി, ചക്രവർത്തിതുല്യനായി എഴുന്നള്ളിവരുന്ന വേലായുധസ്വാമിയെ ഭക്തർ കാർത്തികദീപം തെളിയിച്ച് സ്വീകരിയ്ക്കുന്നു.
നാലമ്പലത്തിനകത്തും പുറത്തുമുള്ള വിളക്കുമാടങ്ങൾക്കൊപ്പം നിരവധി ചിരാതുകളും ഈ സമയം ക്ഷേത്രത്തിൽ തെളിയിയ്ക്കുന്നുണ്ടാകും.
ഇതിനുശേഷം രാത്രി എട്ടുപ്രദക്ഷിണത്തോടുകൂടിയ വിശേഷാൽ ശീവേലിയും ക്ഷേത്രത്തിലുണ്ടാകും.
ധാരാളം കലാപരിപാടികളും ഈയവസരത്തിൽ ക്ഷേത്രത്തിലുണ്ടാകാറുണ്ട്.
ഹരിപ്പാട് ബസ് സ്റ്റാൻഡിൽ നിന്ന് ( ദേശീയപാത 66-ലുള്ള പ്രധാന ബസ് സ്റ്റാൻഡ്) ഒന്നര കിലോമീറ്റർ വടക്കുപടിഞ്ഞാറ്മാഉറിയാണ് ക്ഷേത്രം സ്ഥിതിചെയ്യുന്നത്.
ഹരിപ്പാട്‌ റെയിൽവേ സ്റ്റേഷനിൽ നിന്നും ക്ഷേത്രത്തിലേക്ക് എത്താൻ ഒന്നര  കിലോമീറ്റർ മാത്രമേയുള്ളൂ.
കൊച്ചി അന്താരാഷ്ട്ര വിമാനത്താവളത്തിൽ നിന്ന് 115 കിലോമീറ്ററും, തിരുവനന്തപുരം അന്താരാഷ്ട്ര വിമാനത്താവളത്തിൽ നിന്ന് 125 കിലോമീറ്ററുമാണ് ഇവിടേയ്ക്കുള്ള ദൂരം.
പുറത്തേക്കുള്ള കണ്ണികൾ Haripad Sree Subrahmanya Swamy temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് http://www.zonkerala.com/gallery/temples/haripad-subrahmanyaswami-temple/ http://www.zonkerala.com/travel/haripad-subrahmanya-swami-temple.htm
കമല ബാലകൃഷ്ണൻ
ഇന്ത്യൻ സൈനിക ഉദ്യോഗസ്ഥയും രോഗപ്രതിരോധശാസ്ത്രജ്ഞയുമായിരുന്നു കമല ബാലകൃഷ്ണൻ (ജനുവരി 16,1930-ഓഗസ്റ്റ് 7,2018).
ഇന്ത്യൻ സായുധ സേനയിൽ ലെഫ്റ്റനന്റ് കേണൽ, അമേരിക്കൻ സൊസൈറ്റി ഓഫ് ഹിസ്റ്റോകോംപാറ്റിബിളിറ്റി ആൻഡ് ഇമ്മ്യൂണോജെനെറ്റിക്സ് (ആഷി) പ്രസിഡന്റ്, ഒഹായോയിലെ സിൻസിനാറ്റിയിലെ പോൾ ഹോക്സ്വർത്ത് ബ്ലഡ് സെന്ററിലെ ട്രാൻസ്പ്ലാന്റേഷൻ ഇമ്മ്യൂണോളജി ഡിവിഷൻ ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്.
1930 ലാണ് കമല ജനിച്ചത്.
വെല്ലൂരിലെ ക്രിസ്ത്യൻ മെഡിക്കൽ കോളേജിൽ നിന്ന് ബിരുദം നേടിയ കമല പൂനെ ആംഡ് ഫോഴ്സസ് മെഡിക്കൽ കോളേജിൽ ക്ലിനിക്കൽ പാത്തോളജി ഡിപ്ലോമ പൂർത്തിയാക്കി.
1967 ലും 1968 ലും ബർമിംഗ്ഹാം സർവകലാശാലയിൽ രോഗപ്രതിരോധശാസ്ത്രത്തിൽ കൂടുതൽ പഠനം നടത്തി.
ഇന്ത്യൻ സായുധ സേനയിലെ ലെഫ്റ്റനന്റ് കേണലും സീനിയർ മെഡിക്കൽ ഓഫീസറുമായിരുന്നു കമല.
അവർ ഇന്ത്യയിലെ ആദ്യത്തെ ഹിസ്റ്റോകോംപാറ്റിബിളിറ്റി ലബോറട്ടറി ന്യൂഡൽഹിയിൽ സ്ഥാപിച്ചു.
1971ൽ ഇന്ത്യൻ കൌൺസിൽ ഓഫ് മെഡിക്കൽ റിസർച്ചിൽ നിന്ന് ശകുന്തളാ ദേവി അമീർ ചന്ദ് അവാർഡും 1973ൽ കേണൽ അമീർ ചന്ദ് പുരസ്കാരവും കമലക്ക് ലഭിച്ചു.
1980 കളിൽ, ബാംഗ്ലൂർ മെഡിക്കൽ സർവീസസ് ട്രസ്റ്റിന്റെ പ്രവർത്തനത്തെ കമല പിന്തുണച്ചു.
ഇവിടെ ലബോറട്ടറി സജ്ജീകരിക്കുന്നതിനെക്കുറിച്ചും ബ്ലഡ് ബാങ്കുകൾക്കുള്ള പേഴ്സണൽ പരിശീലനത്തെക്കുറിച്ചും ഫലപ്രദമായ ഇടപെടൽ നടത്തി.
1996 മുതൽ 1997 വരെ അമേരിക്കയിൽ അമേരിക്കൻ സൊസൈറ്റി ഓഫ് ഹിസ്റ്റോകോംപാറ്റിബിളിറ്റി ആൻഡ് ഇമ്മ്യൂണോജെനെറ്റിക്സിന്റെ പ്രസിഡന്റായിരുന്നു കമല.
1981 മുതൽ 2001 വരെ ഒഹായോയിലെ സിൻസിനാറ്റിയിലെ പോൾ ഹോക്സ്വർത്ത് ബ്ലഡ് സെന്ററിലെ ട്രാൻസ്പ്ലാന്റേഷൻ ഇമ്മ്യൂണോളജി ഡിവിഷന്റെ ഡയറക്ടറായിരുന്നു അവർ.
സിൻസിനാറ്റി സർവകലാശാല ട്രാൻസ്ഫ്യൂഷൻ മെഡിസിൻ പ്രൊഫസറായിരുന്ന അവർ ദി ന്യൂ ഇംഗ്ലണ്ട് ജേണൽ ഓഫ് മെഡിസിൻ , ല്യൂപ്പസ്, നെഫ്രോൺ , ട്രാൻസ്ഫൂഷൻ, ഇമ്മ്യൂണോളജിക്കൽ ഇൻവെസ്റ്റിഗേഷൻസ്, ജേണൽ ഓഫ സർജിക്കൽ റിസർച്ച്, ഹ്യൂമൻ ഇമ്മ്യൂണോളജി എന്നിവയുൾപ്പെടെയുള്ള അക്കാദമിക് ജേണലുകളിലെ ഗവേഷണ ലേഖനങ്ങളിൽ സംഭാവന നൽകി.
ട്രാൻസ്ഫ്യൂഷൻ ഇമ്മ്യൂണോളജി ആൻഡ് മെഡിസിൻ (1995) എന്ന പാഠപുസ്തകത്തിനും അവർ സംഭാവന നൽകി.
ഒരു സഹ സൈനിക ഉദ്യോഗസ്ഥനായ വാതാരണ്യൻ ബാലകൃഷ്ണനെയാണ് കമല വിവാഹം കഴിച്ചത്.
2018 ൽ ടെക്സസിലെ ഹ്യൂസ്റ്റണിലെ ഒരു ആശുപത്രിയിൽ വച്ച് കമല മരിച്ചു.
സിൻസിനാറ്റിയിലെ ഹെൻറി ആർ. വിങ്ക്ലർ സെന്റർ ഫോർ ഹിസ്റ്ററി ഓഫ് ഹെൽത്ത് പ്രൊഫഷൻസിലെ യൂണിവേഴ്സിറ്റി ഓഫ് സിൻസിനാറ്റി മെഡിക്കൽ സ്കൂൾ/യൂണിവേഴ്സിറ്റി ഹോസ്പിറ്റൽ പബ്ലിക് റിലേഷൻസ് ഫോട്ടോഗ്രാഫിക് ശേഖരത്തിൽ കമലയുടെ ഫോട്ടോഗ്രാഫുകൾ ഉണ്ട്.
തുഷാര പിള്ള
ഒരു ഇന്ത്യൻ ജ്യോതിശ്ശാസ്ത്രജ്ഞയാണ് തുഷാര പിള്ള .
ബോസ്റ്റൺ യൂണിവേഴ്സിറ്റി ഇൻസ്റ്റിറ്റ്യൂട്ട് ഫോർ ആസ്ട്രോഫിസിക്കൽ റിസർച്ച് , എംഐടി ഹെയ്സ്റ്റാക്ക് ഒബ്സർവേറ്ററി എന്നിവയിൽ സീനിയർ റിസർച്ച് സയന്റിസ്റ്റ് സ്ഥാനം വഹിക്കുന്ന വ്യക്തിയാണ് തുഷാര.
തന്മാത്രാ മേഘങ്ങൾ , ഉയർന്ന പിണ്ഡമുള്ള നക്ഷത്ര രൂപീകരണം, കാന്തികക്ഷേത്രങ്ങൾ , ജ്യോതിർരസതന്ത്രം, ഗാലക്റ്റിക് സെന്റർ എന്നിവ തുഷാരയുടെ ഗവേഷണ താൽപ്പര്യങ്ങളിൽ ഉൾപ്പെടുന്നു.
കാന്തികവൽക്കരിച്ച നക്ഷത്രാന്തര മേഘങ്ങൾ നിരീക്ഷിച്ച് നക്ഷത്രങ്ങളുടെ രൂപീകരണം മനസിലാക്കിയതിൽ അവർ പ്രശസ്തയാണ്, നക്ഷത്രങ്ങളുടെ രൂപവത്കരണത്തിന് സമീപമുള്ള മേഖലകളെ പുനക്രമീകരിക്കുന്ന കാന്തികക്ഷേത്രങ്ങളുടെ ചിത്രങ്ങൾ പകർത്തിയ ആദ്യത്തെ ജ്യോതിശാസ്ത്രജ്ഞനാണ് തുഷാര.
1980 ജൂൺ 20ന് കേരളത്തിലെ പി. ഗോപാലകൃഷ്ണ പിള്ളയുടെയും കെ. എസ്. ശ്യാമള കുമാറിന്റെയും മകളായി തുഷാര ജനിച്ചു.
1997 ൽ കേന്ദ്രീയ വിദ്യാലയം പട്ടത്തിൽ നിന്ന് പന്ത്രണ്ടാം ക്ലാസ് പാസായി.
തുഷാരയുടെ അമ്മ ഈ സർക്കാർ സ്കൂളിൽ അദ്ധ്യാപികയായിരുന്നു.
തുഷാരയുടെ മാതാപിതാക്കളും അധ്യാപകരും ചെറുപ്പം മുതൽ തന്നെ ഭൌതികശാസ്ത്രവും ഉന്നത വിദ്യാഭ്യാസവും തുടരാൻ തുഷാരയെ പ്രോത്സാഹിപ്പിച്ചു.
ഭൌതികശാസ്ത്രത്തിൽ ബി. എസ്സി ഡിഗ്രി നേടുന്നതിനായി  തിരുവനന്തപുരത്തെ ഗവൺമെന്റ് വിമൻസ് കോളേജിൽ ചേർന്നു.
തുടർന്ന്, ഐഐടി മദ്രാസിൽ നിന്ന് ഭൌതികശാസ്ത്രത്തിൽ ബിരുദാനന്തര ബിരുദം നേടിയ തുഷാര ഒരു വേനൽക്കാലത്ത് പൂനെയിലെ നാഷണൽ സെന്റർ ഫോർ റേഡിയോ ആസ്ട്രോണമിയിൽ ഒരു ജ്യോതിശാസ്ത്ര പദ്ധതിയിൽ പങ്കെടുക്കാൻ അവസരം ലഭിച്ചു, ഇത് ജ്യോതിശാസ്ത്രത്തിലേക്കും ജ്യോതിശ്ശാസ്ത്രത്തിലേക്കും തുഷാരയെ ആകർഷിക്കുന്നതിൽ പ്രധാന പങ്ക് വഹിച്ചു.
തുടർന്ന് ജർമ്മനിയിലെ മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ റേഡിയോ ആസ്ട്രോണമിയിൽ ജ്യോതിശാസ്ത്രത്തിൽ തുഷാര പിഎച്ച്ഡി പൂർത്തിയാക്കി.
ബോസ്റ്റൺ യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ ആസ്ട്രോഫിസിക്കൽ റിസർച്ചിൽ സീനിയർ റിസർച്ച് സയന്റിസ്റ്റ് പദവി വഹിക്കുന്നു.
മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ റേഡിയോ ആസ്ട്രോണമിയിൽ അതിഥി ഗവേഷക സ്ഥാനവും വഹിച്ചിരുന്നു.
അവിടെ മില്ലിമീറ്റർ, സബ്മില്ലിമീറ്റർ ജ്യോതിശാസ്ത്രം വിഭാഗത്തിലാണ് തുഷാര ജോലി ചെയ്തത്.
അവിടെ, അവരുടെ ഗവേഷണം ആദ്യഘട്ട രസതന്ത്രം, ഇൻഫ്രാറെഡ് ഇരുണ്ട മേഘങ്ങൾ, ഉയർന്ന പിണ്ഡമുള്ള നക്ഷത്ര രൂപീകരണം, നക്ഷത്രങ്ങളുടെ രൂപീകരണം കൂടാതെ താരാപഥ കേന്ദ്രത്തിലെ മേഘ പരിണാമം എന്നിവയിലാണ് ശ്രദ്ധ കേന്ദ്രീകരിച്ചത്.
ഗവേഷണം പിള്ളയുടെ ഗവേഷണത്തിൽ നിരീക്ഷിച്ച കാന്തികക്ഷേത്ര ഘടനകളുടെ കലാപരമായ അവതരണം
നേച്ചർ അസ്ട്രോണമിയിൽ പ്രസിദ്ധീകരിച്ച "മാഗ്നെറ്റൈസ്ഡ് ഫിലമെന്ററി ഗ്യാസ് ഫ്ലോസ് ഫീഡിംഗ് ദ യംഗ് എംബഡഡ് ക്ലസ്റ്റർ ഇൻ സെർപൻസ് സൌത്ത്" എന്ന പ്രബന്ധത്തിലൂടെയാണ് തുഷാര ഏറ്റവും കൂടുതൽ അറിയപ്പെടുന്നത്.
നക്ഷത്ര രൂപീകരണത്തിൽ ബഹിരാകാശത്തെ തന്മാത്രാ മേഘങ്ങൾ എത്രത്തോളം പങ്ക് വഹിക്കുന്നു എന്നതിനെക്കുറിച്ച് ഈ പ്രബന്ധം വിശദമായ വിവരം നൽകുന്നു.
നാസയുടെ സ്ട്രാറ്റോസ്ഫെറിക് ഒബ്സർവേറ്ററി ഫോർ ഇൻഫ്രാറെഡ് ആസ്ട്രോണമി (എസ്ഒഎഫഐഎ) യിൽ നിന്നുള്ള ഡാറ്റ ഉപയോഗിച്ച ഈ ഗവേഷണത്തെ പിന്തുണയ്ക്കാൻ നാഷണൽ സയൻസ് ഫൌണ്ടേഷന്റെ ആസ്ട്രോണമിക്കൽ സയൻസസ് ഡിവിഷൻ ബോസ്റ്റൺ സർവകലാശാലയ്ക്ക് നൽകിയ ഗ്രാന്റ് സഹായിച്ചു.
ഈ സാങ്കേതികവിദ്യ ഉപയോഗിച്ച് തുഷാരയും സംഘവും നക്ഷത്രനിർമ്മാണ സ്ഥലത്തിന് സമീപം കാന്തികക്ഷേത്രങ്ങളുടെ ദിശകളുടെയും ഘടനകളുടെയും ചിത്രങ്ങൾ നിർമ്മിക്കാൻ കഴിഞ്ഞു.
നക്ഷത്രങ്ങൾക്കിടയിലുള്ള ബഹിരാകാശ നക്ഷത്രങ്ങളുടെ രൂപീകരണത്തെക്കുറിച്ചുള്ള നിലവിലുള്ളതും ഭാവിയിലുള്ളതുമായ ധാരണകൾക്ക് രൂപപ്പെടുത്തുന്നതിൽ ഈ ചിത്രങ്ങൾ പ്രധാന പങ്കുവഹിക്കുന്നു.
തുഷാരയുടെ ഗവേഷണങ്ങളിൽ ഭൂരിഭാഗവും നാസ, ജർമ്മൻ ബഹിരാകാശ കേന്ദ്രം, യൂണിവേഴ്സിറ്റീസ് സ്പേസ് റിസർച്ച് അസോസിയേഷൻ, നാഷണൽ സയൻസ് ഫൌണ്ടേഷൻ, ബോൺ-കൊളോൺ ഗ്രാജ്വേറ്റ് സ്കൂൾ, ബ്രസീലിയൻ നാഷണൽ കൌൺസിൽ ഫോർ സയന്റിഫിക് ആൻഡ് ടെക്നോളജിക്കൽ ഡെവലപ്മെന്റ്, ഫണ്ടാസോ ഡി ആമ്പാരോ എ പെസ്ക്വിസാ ഡോ എസ്റ്റാഡോ ഡി മിനാസ് ഗെറൈസ് എന്നിവരുടെ പിന്തുണയോടെയാണ് നടത്തിയത്.
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി അഫിലിയേറ്റ് ചെയ്തിട്ടുള്ള ജ്യോതിശാസ്ത്രജ്ഞനായ ഭർത്താവ് ജെൻസ് കോഫ്മാനുമായി തുഷാര പലപ്പോഴും ഒരുമിച്ച് പ്രവർത്തിക്കുന്നു.
തിരഞ്ഞെടുത്ത പ്രസിദ്ധീകരണങ്ങൾ പരാമർശങ്ങൾ
ഡെൽഹി റിഡ്ജ് Forest area of Delhi Ridge
ദില്ലി റിഡ്ജ് അഥവാ റിഡ്ജ് എന്ന് വിളിക്കപ്പെടുന്ന പ്രദേശം ഇന്ത്യയിലെ ദേശീയ തലസ്ഥാന പ്രദേശത്തെ കുന്നിൻ പ്രദേശമാണ്.
1500 ദശലക്ഷം വർഷങ്ങളുടെ പഴക്കമുള്ള ആരവല്ലി മലനിരകളുടെ വടക്കേ അറ്റമാണിത്.
quartzite പാറകൾ നിറഞ്ഞ ഈ കുന്നിൻ പ്രദേശം തെക്കു കിഴക്ക് ഭാഗത്ത് തുഗ്ലക്കാബാദ് മുതൽ വടക്ക് ഭാഗത്ത് യമുനയുടെ പടിഞ്ഞാറേ തീരത്ത് വാസിരാബാദ് വരെ 35 കിലോമീറ്റർ നീണ്ടുകിടക്കുന്നു.
ഡെൽഹി നഗരത്തിന്റെ ഹരിത ശ്വാസകോശങ്ങളായാണ് ദില്ലി റിഡ്ജ് അറിയപ്പെടുന്നത്.
രാജസ്ഥാനിൽ നിന്ന് വീശുന്ന ചൂടുകാറ്റുകളെ തടഞ്ഞ് നഗരത്തെ രക്ഷിക്കുകയും ചെയ്യുന്നു.
കെനിയയിലെ നെയ്റോബി കഴിഞ്ഞാൽ ലോകത്തെ പക്ഷി സമൃദ്ധമായ രണ്ടാമത്തെ നഗരമെന്ന പദവിക്ക് ഡെൽഹി അർഹമായത് ഈ പ്രദേശത്തിന്റെ സഹായത്താലാണ്.
ഭൂമിശാസ്ത്ര വിഭാഗങ്ങൾ The Old Delhi or Northern Ridge denotes the hilly area near Delhi University and is by far the smallest segment of the Ridge.
Northern Ridge location is 28°40′52″N 77°12′57″E.
Nearly 170 hectares were declared a Reserved Forest in 1915.
Less than 87 hectares remain today, which is slated to develop as Biodiversity Park by the Delhi Development Authority.
The New Delhi or Central Ridge was made into a Reserved Forest in 1914 and stretches from just south of Sadar Bazaar to Dhaula Kuan.
It extends over 864 hectares, but some bits have been nibbled away.
The Mehrauli or South-Central Ridge is centred on "Sanjay Vana", near JNU and Vasant Kunj, and encompasses 633 hectares.
Large chunks have been encroached and built upon.
The Tughlaqabad or Southern Ridge sprawls across 6200 hectares and includes the Asola Bhatti Wildlife Sanctuary.
This is the least urban of the 4 segments of the Ridge, but a lot of it is village-owned or privately owned farmland.
ബുദ്ധ ജയന്തി പാർക്ക് ബുദ്ധ ജയന്തി പാർക്കിലെ ബുദ്ധപ്രതിമ
ബുദ്ധ ജയന്തി സ്മാരക പാർക്ക് ന്യൂഡൽഹിയിലെ ദില്ലി റിഡ്ജിന്റെ മദ്ധ്യഭാഗത്താണ് സ്ഥിതിചെയ്യുന്നത്.
ഇത് വന്ദേമാതരം മാർഗിന്റെ(Upper Ridge Road) കിഴക്ക് വശത്തായി ഒരു കിലോമീറ്ററോളം നീണ്ടു കിടക്കുന്നു.
ഗൗതമ ബുദ്ധന്റെ ജ്ഞാനോദയത്തിന്റെ 2500ആം വാർഷികത്തിന്റെ അവസരത്തിൽ ഇന്ത്യൻ വാസ്തുശില്പിയായ എം എം റാണ സൃഷ്ടിച്ചതാണ് ഈ പാർക്ക്.
ശ്രീലങ്കയിലെ ബോധി വൃക്ഷത്തിന്റെ ഒരു തൈ അന്നത്തെ ഇന്ത്യൻ പ്രധാനമന്ത്രിയായ ലാൽ ബഹദൂർ ശാസ്ത്രി 1964 ഒക്ടോബർ 25ന് ഇവിടെ നട്ടു.
1993 ഇൽ വടക്കൻ ഡൽഹി, മദ്ധ്യ ഡൽഹി, തെക്കൻ ഡൽഹി, തെക്ക് പടിഞ്ഞാറേ ഡൽഹി എന്നിവിടങ്ങളിൽ പരന്നു കിടക്കുന്ന 7777 ഹെക്ടർ പ്രദേശം റിസർവ് വനമായി പ്രഖ്യാപിച്ചു.
1994 ഇലും 1996 ഇലും റിഡ്ജിന്റെ പ്രധാനഭാഗങ്ങലിലെല്ലാം നിർമ്മാണപ്രവർത്തനങ്ങൾ നിരോധിച്ചുകൊണ്ട് ഗവണ്മെന്റ് ഉത്തരവിറക്കി.
വർഷങ്ങളായുള്ള നഗരവികസനത്തിന്റെ ഭാഗമായി നടന്ന നിർമ്മാണപ്രവർത്തനങ്ങൾ ദില്ലി റിഡ്ജിന്റെ ഭാഗമായുള്ള കാടുകൾ ഭീഷണിയിലായിട്ടുണ്ട്.
പാർക്കുകളും, വാസഗൃഹങ്ങളും മാലിന്യം കൂട്ടിയിടുന്ന പ്രദേശങ്ങളുമൊക്കെയായി ഈ പ്രദേശങ്ങൾ ഉപയോഗിക്കപ്പെടുന്നു.
ആരവല്ലി ജൈവവൈവിദ്ധ്യ പാർക്ക് Aravalli Biodiversity Park, Gurgaon Northern Palm Squirrel in 'Aravalli Biodiversity Park', Delhi
ആരവല്ലി ജൈവ വൈവിദ്ധ്യ പാർക്ക് r 692 ഏക്കർ (2.80 കി.m 2 ) വിസ്തൃതിയുള്ള പ്രദേശമാണ്.
ജെ എൻ യു, മെഹ്രൗളി, മഹിപാൽ പുർ റോഡ്, എൻ എച്ച് 8, വസന്ത് കുഞ്ജ്, മസൂദ്പൂർ, പാലം റോഡ് വസന്ത് വിഹാർ തുടങ്ങിയ പ്രദേശങ്ങൾക്കുള്ളിലാണ് ഈ പ്രദേശം ഉള്ളത്.
ഡെൽഹി ഡെവലപ്മെന്റ് അതോറിറ്റിയും ഡെൽഹി യൂണിവേഴ്സിറ്റിയും ചേർന്നാണ് ഈ പ്രദേശം പരിപാലിക്കുന്നത്.
എല്ലാ വർഷവും പരിപാലനത്തിനും വികസനത്തിനും പുനരുദ്ധാരണത്തിനുമായി വലിയ ഒരു തുക ചെലവഴിക്കുന്നുണ്ട്.
ആരവല്ലി മലനിരകൾ ഇന്ത്യയിലെ പഴക്കമേറിയ മലനിരകളായി അറിയപ്പെടുന്നു.
2.5 ബില്ല്യൻ വർഷങ്ങൾക്ക് മുൻപ് ആർക്കിയോസോയിക് കാലഘട്ടത്തിലാണ് ഇവ ഉരുത്തിരിഞ്ഞത്.
ഇത് ഗുജറത്ത് മുതൽ രാജസ്ഥാൻ വഴി ഹരിയാനയും ഡെൽഹിയും വരെ നീണ്ടു കിടക്കുന്നു.
ഡെൽഹിയിൽ ആരവല്ലിയുടെ ഉയർന്ന പ്രദേശങ്ങളെ ദില്ലി റിഡ്ജ് എന്ന് വിളിക്കുന്നു.
ഇത് വടക്ക്, മദ്ധ്യം, തെക്ക്-മദ്ധ്യം, തെക്ക് എന്നിങ്ങനെ വിഭജിക്കപ്പെട്ടിരിക്കുന്നു.
ഡെൽഹി അതിർത്തിയിൽ ഗുഡ്ഗാവിലെ ആരവല്ലി ജൈവവൈവിദ്ധ്യ പാർക്ക് ഗുഡ്ഗാവ് മുനിസിപ്പൽ കോർപ്പറേഷൻ 5 ജൂൺ 2010(ലോക പരിസ്ഥിതി ദിനം)ന് ഉദ്ഘാടനം ചെയ്തു.
വടക്കൻ റിഡ്ജിലെ ചരിത്രസ്മാരകങ്ങൾ
കമലാ നെഹ്രു വനം എന്നറിയപ്പെടുന്ന ഈ പ്രദേശത്ത് 1828ഇൽ നിർമിച്ച ഫ്ലാഗ് സ്റ്റാഫ് ടവർ ഉൾപ്പെടെ നിരവധി ചരിത്ര സ്മാരകങ്ങൾ ഉണ്ട്.
Ashoka pillar, brought to Delhi by Firuz Shah Tughluq in 1356 Flagstaff Tower, where British ladies and children took refuge during the Revolt of 1857 Pir Ghaib, a 14th-century hunting lodge and Observatory built by Feroz Shah Tughlaq Chauburji Old Baoli കുറിപ്പുകൾ ഗ്രന്ഥസൂചി പുറത്തേക്കുള്ള കണ്ണികൾ Aravalli Biodiversity Park, Gurgaon, website Foundation of  biodiversity park laid Archived 2004-06-05 at the Wayback Machine Thorny British tree to be thrown out of biodiversity park ARAVALLI BIODIVERSITY PARK Archived 2010-12-30 at the Wayback Machine
പത്മജ വേണുഗോപാൽ ഇംഗ്ലീഷ് വിലാസം https://ml.wikipedia.org/wiki/Padmaja_Venugopal
കേരളത്തിലെ പ്രമുഖ രാഷ്ട്രീയ പ്രവർത്തകയും മുൻ കെ.പി.സി.സി ജനറൽ സെക്രട്ടറിയും കോൺഗ്രസ്‌ വനിതാ വിഭാഗം നേതാവുമായിരുന്നു പത്മജ വേണുഗോപാൽ  (ജനനം : 27 ഒക്ടോബർ 1960) .
കേരളത്തിലെ മുൻമുഖ്യമന്ത്രി കെ. കരുണാകരന്റെ മകളാണ്.
കോൺഗ്രസ് സംസ്ഥാന നേതൃത്വവുമായും
തൃശൂർ ജില്ലാ കോൺഗ്രസ് കമ്മിറ്റിയുമായും
2021 മുതൽ നിലനിന്ന
അഭിപ്രായ വ്യത്യാസത്തെ തുടർന്ന്
2024 മാർച്ച് 7 ന് കോൺഗ്രസ് വിട്ട്
ബി.ജെ.പിയിൽ ചേർന്നു.
മുൻ കേരള മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന ലീഡർ 
കെ.കരുണാകരൻ്റെയും കല്യാണികുട്ടിയമ്മയുടേയും രണ്ടാമത്തെ മകളായി 1960 ഒക്ടോബർ 27 ന് തൃശൂരിൽ ജനനം.
പ്രാഥമിക വിദ്യാഭ്യാസത്തിന് ശേഷം കേരള 
യൂണിവേഴ്സിറ്റിയിൽ നിന്ന് നേടിയ ബി.എ ബിരുദമാണ് വിദ്യാഭ്യാസ യോഗ്യത.
1996-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ അംഗമായ പത്മജ വേണുഗോപാൽ
2001-ൽ കേരള ടൂറിസം ഡെവലപ്പ്മെൻ്റ് 
കോർപ്പറേഷൻ 
ചെയർപേഴ്സൺ ആയിട്ടാണ് രാഷ്ട്രീയ രംഗത്ത് സജീവമാകുന്നത്.
2004-ലെ ലോക്‌സഭ തിരഞ്ഞെടുപ്പിൽ 
ആദ്യമായി കോൺഗ്രസ് ടിക്കറ്റിൽ
മുകുന്ദപുരം മണ്ഡലത്തിൽ നിന്ന് മത്സരിച്ചെങ്കിലും പരാജയപ്പെട്ടു.
പിന്നീട് 2016, 2021 നിയമസഭ തിരഞ്ഞെടുപ്പുകളിൽ തൃശൂരിൽ നിന്ന് മത്സരിച്ചെങ്കിലും പരാജയമായിരുന്നു.
പ്രധാന പദവികളിൽ 2024 : കെ.പി.സി.സി രാഷ്ട്രീയ കാര്യസമിതി അംഗം 2023 : എ.ഐ.സി.സി അംഗം 2021 : കെ.പി.സി.സി നിർവാഹക സമിതി അംഗം 2020 : കെ.പി.സി.സി വൈസ് പ്രസിഡന്റ് 2019-2021 : തൃശൂർ ഡി.സി.സി അധ്യക്ഷൻ്റെ ചുമതല 2018 : കെ.പി.സി.സി ജനറൽ സെക്രട്ടറി 2004 : കെ.പി.സി.സി അംഗം
മറ്റ് പദവികളിൽ ഐ.എൻ.ടി.യു.സി ദേശീയ വർക്കിംഗ് കമ്മിറ്റി അംഗം ഇലക്ട്രിസിറ്റി എംപ്ലോയിസ് കോൺഫെഡറേഷൻ കമ്മിറ്റി അംഗം പ്രിയദർശിനി രാജീവ് ഗാന്ധി സ്റ്റഡിസെന്റർ ഭാരവാഹി ടെക്നിക്കൽ എഡ്യുക്കേഷണൽ സൊസൈറ്റി ഓഫ് ഇന്ത്യ ഭാരവാഹി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2004 മുകുന്ദപുരം ലോകസഭാമണ്ഡലം ലോനപ്പൻ നമ്പാടൻ സി.പി.എം. , എൽ.ഡി.എഫ്. പത്മജ വേണുഗോപാൽ കോൺഗ്രസ് (ഐ.) , യു.ഡി.എഫ്. അവലംബം ↑ ↑ http://kpcc.org.in/member/227/padmaja-venugopal/gallery.html ↑ ↑ https://www.manoramaonline.com/district-news/thrissur/2024/03/08/congress-leader-padmaja-venugopal-bjp-entry.html ↑ https://www.manoramaonline.com/news/latest-news/2024/03/07/padmaja-venugopal-joins-bjp-updates.amp.html ↑ https://www.manoramaonline.com/news/latest-news/2024/03/07/padmaja-venugopal-bjp-entry-interview.html ↑ https://www.marunadanmalayalee.com/news/in-depth/k-karunakaran-family-story-367729 ↑ https://www.marunadanmalayalee.com/politics/state/padmaja-venugopal-367567 ↑ ↑ http://www.keralaassembly.org
നരിയാപുരം നരിയാപുരത്തെ ഒരു കൃഷിതോട്ടം
പത്തനംതിട്ട ജില്ലയിലെ കോന്നി താലൂക്കിലെ വള്ളിക്കോട്  പഞ്ചായത്തിലെ ഒരു ഗ്രാമം ആണ് നരിയാപുരം .
കോന്നി - ഹരിപ്പാട് സംസ്ഥാന പാതയിൽ കൈപ്പട്ടൂർ നിന്ന് 02 കിമീ ദൂരവും പന്തളത്തു നിന്ന് 08 കിമീ ദൂരത്തായാണ് ഈ സ്ഥലം സ്ഥിതിചെയ്യുന്നത്.
പത്തനംതിട്ട -പന്തളം റോഡിലെ ഒരു പ്രധാന കവല ആണിത്.
കോന്നി നിയമസഭ മണ്ഡലത്തിന്റെ വടക്കേ അതിരാണ് നരിയാപുരം.
ജില്ല ആസ്ഥാനമായ പത്തനംതിട്ടയിൽ നിന്ന് 08 കിലോമിറ്റർദൂരവും താലൂക്ക് ആസ്ഥാനമായ കോന്നിയിൽ നിന്ന് 15 കിലോമീറ്റർ ദൂരവും ഉണ്ട്.
പാണ്ഡ്യരാജ്യവുമായി ബന്ധമുള്ള പന്തളം രാജാവിന്റെ ഭരണത്തിൻ കീഴിലായിരുന്നു നരിയപുരം എന്ന് കരുതപ്പെടുന്നു.
1820-ൽ പന്തളം തിരുവിതാംകൂറിനോട് ചേർത്തപ്പോൾ, ഈ പ്രദേശം തിരുവിതാംകൂറിന്റെ ഭരണത്തിൻ കീഴിലായി.
വിദ്യാഭ്യാസ സ്ഥാപനങ്ങൾ സെൻറ് പോൾസ് എച്ച്.എസ്. നരിയാപുരം ജി.എൽ.പി.എസ്, നരിയപുരം ജി.എൽ.പി.എസ്, വയല നോർത്ത് ഗതാതഗതം
അടൂർ- 11 കിലോമിറ്റർ-ദൂരവും,സംസ്ഥാന തലസ്ഥാന നഗരമായ തിരുവനന്തപുരം അന്താരാഷ്ട്ര വിമാന താവളം-102 -കിലോമിറ്റർ ദൂരവും,കൊച്ചി അന്താരാഷ്ട്ര വിമാന താവളം-141-കിലോമിറ്റർ ദൂരവും ആണ്,
കതിരൂർ ഗുരുക്കൾ
മദ്ധ്യ കാല ഇന്ത്യയിൽ ജീവിച്ചിരുന്ന ഒരു ആയോധനകലാകാരനായിരുന്നു മതിലൂർ ഗുരുക്കൾ എന്നും അറിയപ്പെടുന്ന കതിരൂർ ഗുരുക്കൾ .
ഇന്നത്തെ കേരളത്തിലെ വടക്കൻ മലബാർ മേഖലയിലെ തലശ്ശേരിയിലെ കതിരൂരിൽ നിന്നാണ് അദ്ദേഹം വന്നത്.
കളരിപ്പയറ്റിൽ തച്ചോളി ഒതേനാൻ പരിശീലനം നേടിയ മതിലൂർ കളരി അദ്ദേഹമാണ് നടത്തിയത്.
പരമ്പരാഗതമായി ജ്യോതിഷികളായിരുന്ന കണിയാർ ജാതിയിൽപ്പെട്ടയാളാണെന്ന് പറയുന്ന വടക്കൻ പാട്ടുകളിൽ ഗുരുക്കലിനെ പരാമർശിക്കുന്നു.
ഒരു മികച്ച ഗുരു ആയിരുന്നിട്ടും, ഗുരുക്കൾ ഒരു ദ്വന്ദയുദ്ധത്തിൽ തച്ചോളി ഒതേനാൻ എന്ന പരിശീലകനാൽ കൊല്ലപ്പെട്ടു.
പൂങ്കുന്നം സീതാരാമസ്വാമിക്ഷേത്രം
കേരളത്തിന്റെ സാംസ്കാരികതലസ്ഥാനമായ തൃശ്ശൂർ നഗരത്തിനടുത്ത് പൂങ്കുന്നത്ത് സ്ഥിതിചെയ്യുന്ന ഒരു ക്ഷേത്രമാണ് ശ്രീ സീതാരാമസ്വാമിക്ഷേത്രം .
മഹാവിഷ്ണുവിന്റെ ഏഴാമത്തെ അവതാരമായ ശ്രീരാമൻ പത്നിയായ സീതയോടും അനുജൻ ലക്ഷ്മണനോടും ദാസനായ ഹനുമാനോടും ചേർന്നിരിയ്ക്കുന്ന ഭാവത്തിലാണ് ഈ ക്ഷേത്രത്തിലെ പ്രതിഷ്ഠ.
കൂടാതെ, ക്ഷേത്രമതിലകത്തുതന്നെ കാവുതീയാട് ക്ഷേത്രം എന്ന പേരിൽ പ്രത്യേകമായ ഒരു ശിവക്ഷേത്രവുമുണ്ട് .
കേരളത്തിൽ സ്വർണ്ണരഥമുള്ള ഏക ക്ഷേത്രം എന്ന നിലയിൽ പ്രസിദ്ധമാണ് ഈ ക്ഷേത്രം.
തമിഴ്നാട്ടിലെ ക്ഷേത്രങ്ങളോട് സമാനമായ രീതിയിലുള്ള പൂജകളും ആചാരങ്ങളും കൊണ്ട് വ്യത്യസ്തമായ ഈ ക്ഷേത്രത്തിലെ വസന്തോത്സവം, രാമനവമി ആഘോഷങ്ങൾ ശ്രദ്ധേയമാണ്.
ക്ഷേത്രത്തിനുചുറ്റും തമിഴ് ബ്രാഹ്മണരുടെ അഗ്രഹാരമാണ് .
കേരളത്തിലെ ഏറ്റവും വലിയ ഹനുമാർ പ്രതിമ, ഈ ക്ഷേത്രത്തിന് മുന്നിലാണ് സ്ഥിതിചെയ്യുന്നത്.
55 അടി ഉയരമുള്ള ഈ പ്രതിമ 2023-ലാണ് ഉദ്ഘാടനം ചെയ്തത്.
ഇന്ത്യയിലെ ഏറ്റവും വലിയ വ്യവസായഗ്രൂപ്പുകളിലൊന്നായ കല്യാൺ ഗ്രൂപ്പിന്റെ കുടുംബക്ഷേത്രം കൂടിയാണിത്.
കൊച്ചി രാജ്യത്തെ കോടതിയിലെ ജഡ്ജിയായിരുന്ന ദിവാൻ ബഹാദൂർ ടി.ആർ. രാമചന്ദ്ര അയ്യരാണ് ഈ ക്ഷേത്രം പണിത് ഇവിടെ പ്രതിഷ്ഠ നടത്തിയത്.
തമിഴ്നാട്ടിലെ കുംഭകോണത്തുനിന്ന് തൃശ്ശൂരിലേയ്ക്ക് കുടിയേറിപ്പാർത്ത ബ്രാഹ്മണകുടുംബത്തിലെ അംഗമായിരുന്ന അദ്ദേഹത്തിന്റെ കുടുംബ ഉപാസനാമൂർത്തിയായിരുന്നു ശ്രീരാമൻ.
നിത്യവും തൃശ്ശൂർ വടക്കുന്നാഥക്ഷേത്രത്തിൽ ദർശനം നടത്തുമായിരുന്ന അദ്ദേഹത്തെ, അവിടെയുള്ള ശ്രീരാമപ്രതിഷ്ഠ വളരെയധികം ആകർഷിച്ചു.
ക്ഷേത്രനിർമ്മാണത്തിന് നല്ലൊരു സ്ഥലം അന്വേഷിച്ചുനടന്ന രാമചന്ദ്ര അയ്യർക്ക് ഒടുവിൽ ഇന്ന് ക്ഷേത്രമിരിയ്ക്കുന്ന സ്ഥലം ലഭിയ്ക്കുകയായിരുന്നു.
പ്രസ്തുത സ്ഥലം അന്ന് കാടുപിടിച്ചുകിടക്കുകയായിരുന്നു.
ആ സ്ഥലം മുഴുവൻ വെട്ടിത്തെളിച്ച അദ്ദേഹത്തിന്, പുരാതനമായ ഒരു ശിവക്ഷേത്രത്തിന്റെ അവശിഷ്ടങ്ങൾ കാണാനിടയായി.
പ്രസ്തുത ശിവക്ഷേത്രത്തോടുചേർന്നുതന്നെയാകണം ശ്രീരാമസ്വാമിയ്ക്ക് ക്ഷേത്രം പണിയാൻ എന്ന് അദ്ദേഹം അപ്പോൾ തീരുമാനിയ്ക്കുകയായിരുന്നു.
തുടർന്ന് ശിവക്ഷേത്രത്തിന്റെ പുനർനിർമ്മാണം തുടങ്ങിയ അദ്ദേഹം, അതിനൊപ്പം തന്നെ തന്റെ ഉപാസനാമൂർത്തിയ്ക്കുള്ള ക്ഷേത്രവും പണിയിച്ചുതുടങ്ങി.
കൃത്യസമയത്തുതന്നെ രണ്ടിന്റെയും പണി പൂർത്തിയാകുകയും പ്രതിഷ്ഠാകർമ്മം ഭംഗിയായി നടക്കുകയും ചെയ്തു.
1899 ജൂൺ 13-ന് ശ്രീരാമന്റെ ജന്മനക്ഷത്രമായ പുണർതം നാളിലാണ് പ്രതിഷ്ഠ നടത്തിയത്.
തമിഴ്നാട്ടിലെയും കേരളത്തിലെയും ക്ഷേത്രങ്ങളുടെ രൂപഘടനകളുടെ മിശ്രിതമായ സീതാരാമസ്വാമിക്ഷേത്രം, തൃശ്ശൂർ നഗരത്തിൽ നിന്ന് മൂന്നുകിലോമീറ്റർ വടക്കുപടിഞ്ഞാറുമാറി പൂങ്കുന്നത്ത് സ്ഥിതിചെയ്യുന്നു.
പൂങ്കുന്നത്തുള്ള ശിവക്ഷേത്രത്തിൽ നിന്ന് ഏകദേശം അര കിലോമീറ്റർ വടക്കുമാറിയാണ് ഈ ക്ഷേത്രം.
നഗരപ്രാന്തമായിട്ടും നഗരത്തനിമ ഏശാതെ ഒരു തമിഴ് ഗ്രാമത്തിന്റെ പ്രൗഢിയോടെ പൂങ്കുന്നം ഗ്രാമം നിലകൊള്ളുന്നത് ശ്രദ്ധേയമാണ്.
അരിപ്പൊടികൊണ്ട് കോലങ്ങളെഴുതിയ വീടുകളും കർണ്ണാടകസംഗീതം നിറയുന്ന ഗ്രാമവീഥികളും മനസ്സിന് ഒരു കുളിർക്കാഴ്ചയാണ്.
ക്ഷേത്രത്തിന്റെ പ്രധാന ഗോപുരം തമിഴ് ശൈലിയിൽ നിർമ്മിച്ചതാണ്.
എന്നാൽ, ഇതിന് അത്ര വലുപ്പമില്ല.
ഗോപുരത്തിന് നേരെ മുന്നിലാണ് ദക്ഷിണേന്ത്യയിലെ ഏറ്റവും വലിയ ഹനുമാൻ പ്രതിമ കാണാൻ സാധിയ്ക്കുന്നത്.
പീഠമടക്കം ഏകദേശം 55 അടി ഉയരം വരുന്ന ഈ ഹനുമാൻ പ്രതിമ, ഇടതുകയ്യിൽ ഗദ തലതിരിച്ചുപിടിച്ച് വലതുകൈ കൊണ്ട് അനുഗ്രഹിയ്ക്കുന്ന വീരഹനുമാന്റെ രൂപത്തിലാണ്.
ആന്ധ്രാപ്രദേശിലെ അല്ലഗഡയിലാണ് പ്രതിമയുടെ നിർമ്മാണം നടന്നത്.
ഒരു കോടിയിലധികം ചെലവ് വന്ന ഈ പ്രതിമ നാല്പതിലധികം ശില്പികൾ ചേർന്ന് നാലുമാസം കൊണ്ടാണ് പൂർത്തിയാക്കിയത് .
2023 ഏപ്രിൽ 26-ന് ഇന്ത്യൻ പ്രധാനമന്ത്രി നരേന്ദ്ര മോദിയാണ് ഈ പ്രതിമ ഉദ്ഘാടനം ചെയ്തത്.
ശനി , ഞായർ ദിവസങ്ങളിൽ രാത്രി എട്ടുമണിയ്ക്ക് ഈ പ്രതിമയിൽ ലേസർ ഷോ നടത്താറുണ്ട്.
ചുരുങ്ങിയ കാലം കൊണ്ട് നിരവധി ആളുകളെ ഇത് ആകർഷിച്ചിട്ടുണ്ട്.
പടിഞ്ഞാറേ ഗോപുരത്തിലെ പ്രവേശനകവാടത്തിന്റെ തൊട്ടുമുകളിൽ ശ്രീരാമ പട്ടാഭിഷേകരൂപം കൊത്തിവച്ചിട്ടുണ്ട്.
അതിന്റെ മുകളിൽ വൈഷ്ണവചിഹ്നങ്ങളായ ശംഖും സുദർശനചക്രവും ഗോപിക്കുറിയും കാണാം.
ശ്രീരാമപട്ടാഭിഷേകരൂപത്തിന്റെ വലതുവശത്ത് മാർക്കണ്ഡേയനെ രക്ഷിയ്ക്കാനായി കാലനെ വധിയ്ക്കുന്ന ശിവഭഗവാന്റെയും , ഇടതുവശത്ത് രാമേശ്വരത്ത് ശിവപ്രതിഷ്ഠ നടത്തുന്ന ശ്രീരാമഭഗവാന്റെയും സീതാദേവിയുടെയും രൂപങ്ങൾ കാണാം.
ക്ഷേത്രത്തിന്റെ തൊട്ടുമുന്നിൽ വലിയ കുളമുണ്ട്.
തൃശ്ശൂർ കോർപ്പറേഷൻ പരിധിയിലുള്ള ഏറ്റവും വലുതും മനോഹരവുമായ കുളങ്ങളിലൊന്നാണിത്.
പ്രദേശത്തെ ആളുകൾ നീന്തൽ പഠിയ്ക്കുന്നതിനായി ഈ കുളം ഉപയോഗിച്ചുവരാറുണ്ട്.
ക്ഷേത്രത്തോടനുബന്ധിച്ച് രണ്ട് ഓഡിറ്റോറിയങ്ങളുണ്ട് - സീതാരാമ കല്യാണമണ്ഡപവും ജാനകീനാഥ് ഹാളും.
രണ്ടിലും വിശേഷദിവസങ്ങളിൽ പരിപാടികൾ നടക്കാറുണ്ട്.
ക്ഷേത്രമതിലകത്തുതന്നെ വടക്കുഭാഗത്ത് ചെറിയൊരു ശിവക്ഷേത്രമുണ്ട്.
ഇവിടെ പാർവ്വതീസമേതനായ ശിവഭഗവാനാണ് മുഖ്യപ്രതിഷ്ഠയെങ്കിലും ഒപ്പം ഗണപതി , സുബ്രഹ്മണ്യൻ , അയ്യപ്പൻ തുടങ്ങിയ മൂർത്തികളും പുറത്ത് സർപ്പക്കാവുമുണ്ട് .
ഇവിടെ പൂജ കേരളീയക്ഷേത്രങ്ങളിലേതുപോലെയാണ്.
എന്നാൽ, രാമനവമി ഉത്സവത്തിന് ഇവിടെയുള്ള മൂർത്തികളും ശ്രീരാമഭഗവാനോടൊപ്പം ഉണ്ടാകും.
ഗോപുരം കടന്ന് അകത്തുകടക്കുമ്പോൾ ആദ്യം കാണുന്നത് വലിയ ആനക്കൊട്ടിലിലാണ്.
ഇവിടെ വച്ചാണ് ഉത്സവക്കാലത്ത് ആനകളെ അണിനിരത്തിക്കൊണ്ട് എഴുന്നള്ളിപ്പുകൾ നടക്കുന്നത്.
ഇതിനപ്പുറമാണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം.
2010-ലാണ് ഇവിടെ സ്വർണ്ണക്കൊടിമരം പ്രതിഷ്ഠിച്ചത്.
തിരുവമ്പാടി ക്ഷേത്രം കഴിഞ്ഞാൽ തൃശ്ശൂരിൽ സ്വർണ്ണക്കൊടിമരം വന്നത് ഇവിടെയാണ്.
ഇതിനുശേഷം ക്ഷേത്രത്തിൽ എട്ടുദിവസത്തെ കൊടിയേറ്റുത്സവമായി രാമനവമി ആഘോഷിച്ചുവരാൻ തുടങ്ങി.
തമിഴ്-മലയാള ശൈലികൾ ഒരുമിച്ച് നടത്തുന്ന ഈ ഉത്സവം, ഇന്ന് തൃശ്ശൂരിലെ പ്രധാന ആഘോഷങ്ങളിലൊന്നാണ്.
രാമനവമി കഴിഞ്ഞാൽ പിറ്റേന്ന് സീതാരാമവിവാഹച്ചടങ്ങുമുണ്ട്.
തന്മൂലം പുറമേ നിന്നുനോക്കിയാൽത്തന്നെ വിഗ്രഹം കാണാവുന്നതാണ്.
ഹനുമാൻ പ്രതിമ
പീഠം അടക്കം 55 അടി ഉയരമുള്ള ഒരു ഹനുമാൻ പ്രതിമ ക്ഷേത്രത്തിനു പുറത്ത് സ്ഥാപിച്ചിട്ടുണ്ട്.
വലത് കൈ കൊണ്ട് അനുഗ്രഹിച്ചും ഇടത് കൈയിൽ ഗദ പിടിച്ചും നില്ക്കുന്ന രീതിയിലുള്ളതാണ് പ്രതിമ.
ക്ഷേത്രത്തിലെ കുംഭാഭിഷേകത്തോട് അനുബന്ധിച്ചായിരുന്നു പ്രതിമ സ്ഥാപിച്ചത്.
ഒറ്റക്കല്ലിൽ തീർത്തിട്ടുള്ള ഈ പ്രതിമ, ദക്ഷിണേന്ത്യയിലെ ഏറ്റവും ഉയരംകൂടിയ പ്രതിമയായി കണക്കാക്കുന്നു.
അവലംബം പുറത്തേക്കുള്ള കണ്ണികൾ പീഠം അടക്കം 55 അടി ഉയരം, പൂങ്കുന്നം ക്ഷേത്രത്തിലേക്ക് ഹനുമാൻ പ്രതിമ എത്തി; മാല ചാർത്തി സ്വീകരിച്ചു കലക്ടർ ദക്ഷിണേന്ത്യയിലെ ഏറ്റവും വലിയ ഒറ്റക്കൽ ഹനുമാൻ പ്രതിമയെകാത്ത് തൃശൂരിലെ പൂങ്കുന്നം സീതാരാമക്ഷേത്രം
മനീഷ കാലേബ്
ഒരു ഇന്ത്യൻ, ഓസ്ട്രേലിയൻ ജ്യോതിശ്ശാസ്ത്രജ്ഞയാണ് മനീഷ പ്രണതി കാലേബ് , അതിവേഗ റേഡിയോ പൊട്ടിത്തെറികൾ കണ്ടെത്താൻ ഇന്റർഫെറോമെട്രി ഉപയോഗിച്ചുള്ള ഗവേഷണം, അതിവേഗ റേഡിയോകളുടെ പ്രാദേശിക പശ്ചാത്തല പഠനം,  പ്രപഞ്ചത്തിലെ ദ്രവ്യത്തിന്റെ വിതരണത്തെക്കുറിച്ചുള്ള പഠനത്തിനായി അതിവേഗ റേഡിയോ സിഗ്നലുകളുടെ ഉപയോഗം, വളരെ സാവധാനത്തിൽ കറങ്ങുന്ന ന്യൂട്രോൺ നക്ഷത്രങ്ങളിൽ നിന്ന് ആവർത്തിച്ചുള്ള സിഗ്നലുകൾ തുടങ്ങിയ മേഖലകളിലാണ് മനീഷയുടെ ഗവേഷണം പ്രധാനമായും കേന്ദ്രീകരിച്ചിരിക്കുന്നത്.
സിഡ്നി സർവകലാശാല യിലെ സിഡ്നി ഇൻസ്റ്റിറ്റ്യൂട്ട് ഫോർ ആസ്ട്രോണമിയിലെ  അദ്ധ്യാപികയാണ് അവർ.
2007 മുതൽ 2010 വരെ ഇന്ത്യയിലെ ചെന്നൈയിലെ സ്റ്റെല്ല മാരിസ് കോളേജിലെ വിദ്യാർത്ഥിയായിരുന്നു മനീഷ.
പിന്നീട് ബഹിരാകാശ പേടകവും ഉപഗ്രഹ ആശയവിനിമയവും ഉൾപ്പെടുന്ന ബിരുദാനന്തര ബിരുദത്തിനായി അവർ ഇംഗ്ലണ്ടിലെ യൂണിവേഴ്സിറ്റി കോളേജ് ലണ്ടനിൽ പോയി.
അടുത്തതായി, അവർ ഓസ്ട്രേലിയൻ നാഷണൽ യൂണിവേഴ്സിറ്റിയിൽ ഡോക്ടറൽ വിദ്യാർത്ഥിയായി, അവിടെ അവർ അതിവേഗ റേഡിയോ ഉത്സർജ്ജനത്തെക്കുറിച്ചുള്ള പഠന മേഖലയിൽ പ്രവർത്തിക്കാൻ തുടങ്ങി.
അവരുടെ 2017 ലെ ഡോക്ടറൽ പ്രബന്ധം, യുടിഎംഒഎസ്ടി, പാർക്കസ് റേഡിയോ ദൂരദർശിനികൾ എന്നിവയുള്ള ഫാസ്റ്റ് റേഡിയോ ട്രാൻസിയന്റുകളുടെ പിന്തുടരലിനെപ്പറ്റിയാണ്.
ഫ്രാങ്ക് ബ്രിഗ്സ്, ബ്രയാൻ ഷ്മിഡ്, മാത്യു ബെയ്ലസ്, ക്രിസ് ഫ്ലിൻ എന്നിവർ ഈ പ്രബന്ധപഠനത്തിൽ സംയുക്തമായി മേൽനോട്ടം വഹിച്ചു.
സിഡ്നി സർവകലാശാലയിലെ സിഡ്നി ഇൻസ്റ്റിറ്റ്യൂട്ട് ഫോർ ആസ്ട്രോണമിയിൽ ലക്ചററായി ഓസ്ട്രേലിയയിലേക്ക് മടങ്ങുന്നതിനുമുമ്പ് അവർ ഇംഗ്ലണ്ടിലെ മാഞ്ചസ്റ്റർ സർവകലാശാലയിൽ പോസ്റ്റ് ഡോക്ടറൽ ഗവേഷകയായി.